
ДОКЛАДНА ЗАПИСКА

ОТ

ВЕСНА БАЛТИНА – ЗАМЕСТНИК - КМЕТ 
„СТРАТЕГИЧЕСКО РАЗВИТИЕ И ЕКОЛОГИЯ, ДИГИТАЛИЗАЦИЯ И АДАПТАЦИЯ КЪМ ПРОМЕНИТЕ НА КЛИМАТА“
ОТНОСНО: Даване на съгласие Община Бургас да участва като пълноправен партньор и сключи партньорско споразумение за изпълнение на проект „Инфраструктура за нулеви емисии“/Zero Carbon Infrastructure (ZCI), финансиран по Програма „Интеррег Европа 2021 – 2027“ (Interreg Europe 2021 – 2027).

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

През месец април 2022, Община Бургас се включи като партньор в проектно предложение „Инфраструктура за нулеви емисии“/Zero Carbon Infrastructure (ZCI), подадено за финансиране по Програма „Интеррег Европа 2021 – 2027“ (Interreg Europe 2021 – 2027), което беше одобрено през месец януари 2023 година.
Целта на проекта  е да се оцени състоянието и възможностите за развитие на нулева емисионна зарядна инфраструктура на територията на Община Бургас. Това ще се постигне чрез изпълнение на следните дейности:

1. Анализ на територията на община Бургас и идентифициране на подходящи места за изграждане на зарядна инфраструктура. Изготвяне на анализ разходи/ ползи. Правен анализ за определяне на подходяща форма при изграждане/ управление на зарядна инфраструктура (изграждане с общински средства, сключване на договори с частни фирми и др.)

2. Обучения на представители на местната власт и заинтересованите страни, представяне на добри практики при изграждане/ управление на зарядна инфраструктура.

3. Провеждане на информационни кампании за популяризиране на възможностите за придвижване с нулево емисионни превозни средства.

В проекта участват 9 партньора представители на местни власти, университети и компании специализирани в градско планиране от Италия, Белгия, Нидерландия, Ирландия, Испания, Словения, Финландия, Швеция и България.
Бюджетът на Община Бургас за изпълнение на предвидените дейности по проекта е в размер на 326 052, 51 лева (166 708,00 евро) с ДДС, от които 309 749, 88 лева (158 372, 60 евро) безвъзмездна финансова помощ и 16 302, 63 лв. (8 335, 40 евро) собствен принос. Проектът е с продължителност Април 2023 г. – Април 2026 г. 
За участие на Община Бургас като пълноправен партньор и сключване на партньорско споразумение за изпълнение по проект „Инфраструктура за нулеви емисии“/Zero Carbon Infrastructure (ZCI), финансиран по Програма „Интеррег Европа 2021 – 2027“ (Interreg Europe 2021 – 2027) е необходимо съгласие от страна на Общински съвет Бургас.
В тази връзка на основание чл. 21, ал.1, т. 8 от Закона за местното самоуправление и местната администрация, предлагам Общински съвет- Бургас да приеме следното: 
Р Е Ш Е Н И Е
1. Общински съвет - Бургас дава съгласие Община Бургас да участва като пълноправен партньор в проект:
- „Инфраструктура за нулеви емисии“ / Zero Carbon Infrastructure (ZCI), финансиран по Програма „Интеррег Европа 2021 – 2027“ (Interreg Europe 2021 – 2027).

2. Общински съвет - Бургас дава съгласие Кмета на Община Бургас да подпише Партньорско споразумение за изпълнение на проект:
- „Инфраструктура за нулеви емисии“/Zero Carbon Infrastructure (ZCI), финансиран по Програма „Интеррег Европа 2021 – 2027“ (Interreg Europe 2021 – 2027).

3. Общински съвет - Бургас дава съгласие Община Бургас да осигури финансов ресурс в размер до 16 302, 63 лв. (8 335, 40 евро) с ДДС за обезпечаване на собствения принос по проекта.  

